als_Latn dik_Latn sag_Latn
Pesë këshilla seksi nga Fifty Shades of Grey
Fifty Shades of Grey ka transformuar botën në të cilën femrat mendojnë për seksin. Ja atëherë disa këshilla të trajtuara nga bestselleri ndërkombëtar.
Politiko
E Shtunë, 21 Shkurt 2015 | 18:41
0 Komente.
“Fifty shades of Grey” ka transformuar botën në të cilën femrat mendojnë për seksin. Ja atëherë disa këshilla të trajtuara nga bestselleri ndërkombëtar për të rindezur pasionet e fjetura dhe momentet e “lojërave” me partnerin tuaj. Frymëzimin mund ta merrni nga personazhet kryesore të këtij filmi, Christian Grey dhe Anastasia Steele.
1) Mos thoni kurrë jo
Seksi tradicional është i bukur, por në një marrëdhënie të gjatë ai mund të bëhet përsëritës dhe monoton. Anastasia kur takoi Kristian (Christian) ishte e trembur nga “shijet” e tij, por gjithsesi zgjodhi të provonte. Ndaj mos u thoni jo propozimeve të partnerit. Përpiquni më parë që të kuptoni natyrën e dëshirës së tij të veçantë…në fund, duke e zhdërvjelltësuar veten, mund t’ju pëlqejë edhe juve!
2) Lëreni veten në “dorë” të lojës
Interpretoni role, vendosni pranga ose çlirojeni veten dhe dorëzojuni lojës: padyshim gjithçka duhet bërë brenda kufijve të butë ku të dy partnerët të jenë të qetë dhe të bindur për atë që po bëjnë. Kujtoni fjalën “shpëtuese” të z.Grey, i cili i tha Anastasias që të fliste në rast se loja po teprohej për të? Zgjidhni një lojë seksi që e pëlqeni të dy: do të dini kur të ndaleni.
3) Seksi nuk kufizohet në marrëdhënie
Një lojë mes të dyve, që asnjë nuk e njeh: mjaftonte një shikim i Kristian për t’i bërë të kuptueshme Anastasias se çfarë dëshironte. Një përkëdhelje, një frazë, një propozim: edhe në publik tensioni seksual mes të dyve ishte shumë i lartë. Nëse e keni parë filmin, a ju kujtohet që Grey i kishte kërkuar partneres së tij që të mos vishte veshje intime? Askush nuk do ta dinte këtë gjë, por ideja ishte shumë joshëse. Provojeni edhe ju me partnerin tuaj!
4) Frika e të zbuluarit rrit eksitimin
Nuk kishte rëndësi aspak vendi, kur njëri nga të dy dëshironte tjetrin dhe mënyrën për t’u veçuar e gjenin me patjetër. Ndodhte kështu në trilogjinë e 50 hijeve, por nuk do të thotë aspak se nuk mund të ndodhë edhe në jetën e përditshme: eksploroni vende të reja në të cilat mund të bëni seks. Thojini lamtumirë shtratit të mërzitshëm dhe të zakonshëm të martesës, ku pasioni rrezikon të shuhet plotësisht. Megjithatë, kur të dilni jashtë dhomës suaj të gjumit, sigurohuni që të mos arrestoheni për sjellje të pahijshme në publik.
5) Stimuloni fantazinë e partnerit tuaj edhe kur jeni larg
Quhet “sexting”, arti i të shkruarit mesazhe dhe e-maile me kontekst seksual. Z.Gray dhe Anastasia krijuan madje edhe një gjuhë me kode për të mos u zbuluar. Kështu që mbajeni të gjallë pasionin edhe kur jeni larg njëri-tjetrit. Kur të mendoni një moment më të përshtatshëm, mund të ndizni një situatë “sexting” të paharrueshme!
“Fifty Shades of Grey”, 20 minuta seks në 100 minuta film
“Fifty Shades of Grey” duket se po kthehet në filmin më erotik të dekadës së fundit. Sipas mediave angleze, filmi ka më shumë skena seksi sesa 100 filmat më “pikantë” të vitit 2014 të marrë së bashku. Filmi, i cili u shfaq për herë të parë para dhe gjatë festës së Shën Valentinit, ka rreth 12 skena seksi që përbëjnë 20 minuta nga 100, që zgjat i gjithë filmi. “Fifty Shades of Grey” qe një nga filmat më të shumëpritur të vitit. Para se ai të shfaqej, traileri i tij është parë rreth 45 milionë herë në Youtube. Kujtojmë se në film ka aktruar edhe këngëtarja shqiptare, Rita Ora. N.A Gazeta Shqip.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn